Xi kultant tisma' kanzunetta b'lingwa sa dakinhar aljena għalik u ssaħħrek. Forsi għax il-mużika hija l-aktar lingwa universali li qatt eżistiet, l-lirika awtomatikament issir sekondarja. Imma wkoll xi kultant leħen il-kantant bil-kliem li inti ma tifhimx jista' xorta waħda jqajjem emozzjonijiet ġo fik. Ilbieraħ ġrali hekk, f'kuntest li daqs kemm hu differenti huwa paralelli ma' hekk. Mort għal ġewwa il-Kavallier ta' San Ġakbu, l-belt Valletta. Jiena rarament rajt żifniet ta' flamenco, u ż-żfin inġenerali ma nifhmux daqs kemm fekruna qatt ma' tista' tifhem kif tħossok meta sa fl-aħħar titlaq basket tqil minn fuq dahrek. Kont qed nibża' li sejjer nara dramm bil-Grieg. Imma rrealizzajt li l-passjoni ta' xi ħadd f'arti, hi x'tip hi, malajr tiżboq kull ħajt li jista' jkun hemm. Fl-intimità tat-teatru tal-Kavallier ta' San Ġakbu, dwew f'widnejja l-versi ta' Norbert Bugeja u Walid Nabhan u għajnejja teptpu mill-anqas biex ma nitlef xejn milli kien għaddej quddiemi. Hu privileġġ li tara artisti bilkemm żewġ metri 'l bogħod minnek jinħallu fl-arti tagħhom. li sar miż-żeffiena ħoloq ħoss isbaħ minn ta' tanbur, it-tbissim fuq wiċċ iż-żeffiena u f'mumenti oħra d-dieqa mżewwġa mal-movimenti tagħhom għamlu l-esperjenza kollha awtentika. Spanja hija sempliċiment ftit aktar minn sagħtejn ajruplan 'il bogħod minna, imma minkejja dan, il-prossimità li nħossu bejnietna mhix daqstant reċiproka. Iżda lbieraħ t-teatru ta' San Ġakbu, twaqqgħet fruntiera f'moħħ ħafna li kienu hemm, u ħassewhom Spanjoli daqs il-bandiera ħamra u safra.
Poesía Flamenco